**Դևիդ Մանդել** (անգլ.՝ David Gordon Mundell, մայիսի 27, 1962(1962-05-27), Դամֆրիս, Շոտլանդիա, Միացյալ Թագավորություն), բրիտանացի քաղաքական գործիչ, Դևիդ Քեմերոնի երկրորդ կաբինետում (2015-2016), ինչպես նաև Թերեզա Մեյի առաջին և երկրորդ կաբինետներում (2016-2019) Շոտլանդիայի գործերի նախարար։

Կենսագրություն
--------------

### Վաղ տարիներ

Ավարտել է հանրային պետական դպրոցը, Լոքերբիում վճարովի միջնակարգ դպրոցը (Lockerbie Academy) և Էդինբուրգի համալսարանը, Սթրաթքլայդայի համալսարանի բիզնես դպրոցում ստացել է նաև բիզնեսի կառավարման մագիստրոսի աստիճան։

Մանդելը մեծացել է թերի ընտանիքում Նյուտոն Ումֆրեյում իր հայրենի Շոտլանդիայի Դամֆրիս էնդ Գալովեյ շրջանում։ 14 տարեկանում միացել է Երիտասարդ պահպանողականների կազմակերպությանը, սակայն 1981 թվականին համալսարանում ուսանելու տարիներին տեղափոխվել է Սոցիալ-դեմոկրատական կուսակցություն։ 1984 թվականին ընտրվել է շրջանային խորհուրդներից մեկում՝ դառնալով Շոտլանդիայի ամենաերիտասարդ շրջանային պատգամավոր, 1991-1999 թվականներին BT Scotland-ում աշխատել է որպես կորպորատիվ իրավաբան։

### Քաղաքական գործունեություն

1999 թվականի մայիսի 6-ին Մանդելը Հարավային ընտրատարածքում Շոտլանդիայի պահպանողական և յունիոնիստական կուսակցությունից ընտրվել է Շոտլանդիայի խորհրդարան։ 2003 թվականին վերընտրվել է, սակայն 2005 թվականին վաղաժամկետ հանձնել է մանդատը՝ որոշելով առաջադրվել Համայնքների պալատում։

2005 թվականին Դևիդ Մանդելը՝ Պահպանողական կուսակցությունից, ընտրվել է Շոտլանդիայի Դամֆրիսշիր, Կլայդսդեյլ և Թվիդեյլ Համայնքների պալատ։ 2005 թվականի դեկտեմբերին Պահպանողական կուսակցության նորընտիր առաջնորդ և խորհրդարանի ստորին պալատում ընդդիմության առաջնորդ Դևիդ Քեմերոնը ձևավորել է իր ստվերային կաբինետը, որում Մանդելը, որը Շոտլանդիայի ընտրություններում հաղթած միակ պահպանողն էր, ստացել է այդ տարածաշրջանի գործերի ստվերային նախարարի պաշտոնը։

2010 թվականի մայիսի 6-ին խորհրդարանական ընտրությունները Մանդելին նոր հաջողություն են բերել. նա հաղթել է ձայների 38% արդյունքով՝ իր Նախորդ նվաճումը բարելավելով 1,9%-ով։ 2010-2015 թվականներին եղել է Շոտլանդիայի հարցերով նախարարի խորհրդարանական օգնականը (Under-Secretary of State for Scotland), 2011-2014 թվականներին Համայնքների պալատում գլխավորել Է Շոտլանդիայի պահպանողական և յունիոնիստական կուսակցության խմբակցությունը։

2015 թվականի մայիսի 7-ին հերթական խորհրդարանական ընտրություններում Դևիդ Մանդելն իր նախկին շրջանում ստացել է ձայների 39,8 %-ը՝ աննշան առաջ անցնելով Շոտլանդիայի Ազգային կուսակցության թեկնածու Էմմա Հարփերից (Emma Harper), որը ստացել էր ընտրողների 38,3 %-ի աջակցությունը (Հարփերը այդ շրջանում իր կուսակցության նախորդ արդյունքը բարելավել է 27 %-ով)։ Ընդ որում, Մանդելը կրկին Շոտլանդիայում հաղթած միակ պահպանողն էր։

2015 թվականի մայիսի 11-ին Դևիդ Քեմերոնը ընտրությունների արդյունքում ձևավորել է իր երկրորդ կաբինետը, որում Դևիդ Մանդելը ստացել է Շոտլանդիայի հարցերով նախարարի պորտֆելը։

2016 թվականի հուլիսի 13-ին Դևիդ Քեմերոնը պաշտոնաթող Է եղել վարչապետի պաշտոնից՝ Եվրամիությանը Մեծ Բրիտանիայի անդամակցության շուրջ հանրաքվեի արդյունքների կապակցությամբ, որտեղ ընտրողները քվեարկել են ԵՄ-ից երկրի դուրս գալու օգտին։ Քեմերոնի իրավահաջորդը դարձավ Մեծ Բրիտանիայի ներքին գործերի նախարար Թերեզա Մեյը, նրա կաբինետում Մանդելը պահպանել է Շոտլանդիայի գործերի նախարարի պաշտոնը։

Անձնական կյանք
--------------

2016 թվականի հունվարի 13-ին Մանդելն իր անձնական կայքում հայտարարել է իր միասեռական կողմնորոշման մասին։ Ավելի քան 10 տարի առաջ նա բաժանվել է իր կնոջից՝ Լինդա Կարմայքլից (Lynda Carmichael)։ Նրանց որդին՝ Օլիվեր Մանդելը, 2016 թվականի Շոտլանդիայի խորհրդարանի ընտրություններում Պահպանողական կուսակցությունից իր թեկնածությունն է առաջադրել։

Ծանոթագրություններ
------------------

1. ↑  "Half of the new Cabinet 'went to Oxbridge'" (in անգլերեն). The Telegraph. 2015 թ․ մայիսի 11. Retrieved 2015 թ․ սեպտեմբերի 29.
2. ↑  The Almanac of British Politics, 2007, էջ 385
3. ↑  "David Torrance: Mutual respect is crucial as Tories bid to govern Scotland" (in անգլերեն). The Scotsman. 2010 թ․ մայիսի 6. Retrieved 2016 թ․ փետրվարի 6.
4. ↑  The Almanac of British Politics, 2007, էջեր 385—386
5. ↑  "David Mundell" (in անգլերեն). The Scottish Parliament. Retrieved 2016 թ․ փետրվարի 7.
6. ↑  Deirdre Kelly (2015 թ․ մայիսի 12). "Profile: David Mundell, Secretary of State for Scotland" (in անգլերեն). BBC News. Retrieved 2016 թ․ փետրվարի 7.
7. ↑  Nicholas Watt (2016 թ․ հունվարի 13). "David Mundell, Scotland secretary, comes out as gay" (in անգլերեն). The Guardian. Retrieved 2016 թ․ փետրվարի 7.
8. ↑  "Mundell in shadow cabinet debut" (in անգլերեն). BBC News. 2005 թ․ դեկտեմբերի 13. Retrieved 2016 թ․ փետրվարի 7.
9. ↑  "Dumfriesshire, Clydesdale & Tweeddale". *Election 2010* (in անգլերեն). BBC News. Retrieved 2016 թ․ փետրվարի 7.
10. ↑  "David Mundell MP". *Democracy Live* (in անգլերեն). BBC. Արխիվացված է the original 2016 թ․ փետրվարի 24-ին. Retrieved 2016 թ․ փետրվարի 8.
11. ↑  "Dumfriesshire, Clydesdale & Tweeddale". *Election 2015* (in անգլերեն). BBC News. Retrieved 2015 թ․ սեպտեմբերի 29.
12. ↑  Camilla Turner, and Danny Boyle (2015 թ․ մայիսի 8). "Scotland election 2015 results: SNP landslide amid almost total Labour wipeout - as it happened" (in անգլերեն). The Telegraph. Retrieved 2016 թ․ փետրվարի 6.
13. ↑  "Cabinet reshuffle: Amber Rudd and Sajid Javid promoted" (in անգլերեն). BBC News. 2015 թ․ մայիսի 11. Retrieved 2015 թ․ սեպտեմբերի 29.
14. ↑  Dan Bloom, Stephen Jones (2016 թ․ հուլիսի 14). "Who is in Theresa May's new Cabinet? Full line-up after Tory Prime Minister's bombshell reshuffle" (in անգլերեն). Mirror. Retrieved 2016 թ․ հուլիսի 14.
15. ↑  "Scottish secretary David Mundell comes out as gay" (in անգլերեն). BBC News. 2016 թ․ հունվարի 13. Retrieved 2016 թ․ փետրվարի 7.
16. ↑  "Scots Secretary David Mundell: I'm gay" (in անգլերեն). The Sun. Արխիվացված է the original 2016 թ․ փետրվարի 8-ին. Retrieved 2016 թ․ փետրվարի 7.

Գրականություն
-------------

* *Robert Waller, Byron Criddle* The Almanac of British Politics. — Routledge, 2007. — 1107 p. — ISBN 9781135206765

Արտաքին հղումներ
----------------

* "David Mundell" (in անգլերեն). Facebook. Retrieved 2016 թ․ փետրվարի 9.
* "David Mundell" (in անգլերեն). Twitter. Retrieved 2016 թ․ փետրվարի 9.
* "The Rt Hon David Mundell MP" (in անգլերեն). UK government. Retrieved 2016 թ․ փետրվարի 6.
* "Rt Hon David Mundell MP" (in անգլերեն). UK Parliament. Retrieved 2016 թ․ փետրվարի 6.

|  |  |  |
| --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |

 |